**PODROBNEJŠI KRITERIJI IN MERILA ZA IZBIRO PONUDNIKOV:**

Koncedent bo pri izbiri ponudnikov za podelitev koncesije uporabil naslednje kriterije in merila:

1. **Pokritost potreb institucionalnega varstva starejših oseb** se točkuje največ z 25. točkami, za tiste upravne enote, ki so po podatkih pokritosti najslabše pokrite z mrežo javnih zavodov in koncesionarjev, ostale upravne enote dobijo manj točk. Pri ugotavljanju pokritosti se upošteva tudi število koncesijskih mest za varstvo starejših v domovih, za katere so bile koncesije že podeljene (na Javnem razpisu za podelitev koncesij za opravljanje institucionalnega varstva v domovih za starejše (Uradni list RS, št. 32/2017 z dne 30.6.2017) ali Javnem razpisu za podelitev koncesij za opravljanje institucionalnega varstva v domovih za starejše (Uradni list RS, št. 89/2020 z dne 19.6.2021), a koncesionarji storitev še niso pričeli opravljati.

pokritost upravne enote

|  |  |
| --- | --- |
| indeks pri 4.8 % pokritosti | točke |
| nad 0 do 79,99 | 25 |
| od 80 do 99,99 | 15 |
| od 100 do 109,99 | 5 |
| nad 110 | 0 |

1. **Makrolokacijski in mikrolokacijski pogoji** do 15 točk (ocenjuje se primernost lokacije v skladu s pogoji, ki jih določa Pravilnik o tehničnih pogojih, in sicer:
2. urejena prometna infrastruktura in dostopnost – do 5 točk
3. konfiguracija zemljišča – dostopnost za gibalno ovirane ljudi, zelene in rekreacijske površine – do 8 točk,
4. vključenost objekta v urbano naselje - do 2 točki.
5. **Predloženo pravnomočno gradbeno dovoljenje ali uporabno dovoljenje za objekt, v katerem se bo izvajala koncesija** -10 točk.
6. **Kakovost predloženega programa izvajanja storitev** se oceni z največ 50 točkami. Točke pridobijo ponudniki, ki bodo:

1. storitev izvajali po sodobnih konceptih dela (psihosocialni koncept dela usmerjen v uporabnika in njegove potrebe), ki so prilagojeni posameznim ciljnim skupinam uporabnikov v okviru institucionalnega varstva  ter za zagotavljanje storitev v skupnosti in drugih oblik pomoči uporabnikom in oskrbovalcem v domačem okolju - do 5 točk,

Podrobnejše merilo:

* prilagojena obravnava je podprta z opisanim konceptom dela za posamezno ciljno skupino, ki jo navedejo. Prilagoditev koncepta dela za posamezno ciljno skupino se točkuje z eno točko, prav tako se z eno točko točkujejo storitve in oblike pomoči, ki jih izvajalec izvaja v skupnosti, na domu ali za uporabnike, ki živijo doma in za njihove svojce oz. neformalne oskrbovalce (pomoč na domu, dnevno varstvo, začasne namestitve, socialni servis, izobraževanje, svetovanje in različne oblike podpore za starejše, ki živijo doma ter za neformalne oskrbovalce ) - največ 5 točk,

1. izkazovali organizacijo manjših bivalnih enot do 12 oseb ( gospodinjskih skupin in drugo) na ločene organizacijske enote (ki zagotavljajo zasebnost, varnost in domačnost), s samostojnimi komunikacijskimi potmi in možnostjo medsebojne ločitve bivalnih enot za potrebe uvedbe sivih in rdečih con, ki omogočajo učinkovito preprečevanje, zajezitev in obvladovanje okužb (obvezno zarisano v tlorise projektne dokumentacije) - do 10 točk, v skladu s smernicam in navodili:

* Ministrstva za zdravje: <https://www.gov.si/teme/koronavirus-sars-cov-2/za-izvajalce-zdravstvene-dejavnosti/>
* Nacionalne komisije za preprečevanje in obvladovanje bolnišničnih okužb <https://www.gov.si/zbirke/delovna-telesa/nacionalna/>
* Nacionalnega inštituta za javno zdravje <https://www.nijz.si/sl/koronavirus-za-strokovno-javnost> in
* Zbornice zdravstvene in babiške nege Slovenije <https://www.zbornica-zveza.si/aktualno-o-covid-19/>, Navodila za delo – VZPOSTAVITEV IZOLACIJSKIH ENOT GLEDE NA TVEGANJA ZA OKUŽBO S COVID-19 (št. dokumenta UČE ND 11 z dne 21. 5. 2020, dostopno na naslednji povezavi: <https://www.zbornica-zveza.si/wp-content/uploads/2020/05/U%C4%8CE-ND-11-VZPOSTAVITEV-IZOLACIJSKIH-ENOT-GLEDE-NA-TVEGANJE-ZA-OKU%C5%BDBO-S-COVID-19-002.pdf>

Podrobnejšo merilo:

* organizacija bivanja v manjših bivalnih enotah (do 12 oseb) - 5 točk;
* zagotovitev samostojnih komunikacijskih poti in možnostjo medsebojne ločitve bivalnih enot za potrebe uvedbe sivih in rdečih con, ki omogočajo učinkovito preprečevanje, zajezitev in obvladovanje okužb(obvezno zarisano v tlorise projektne dokumentacije) - 5 točk,

1. zagotovili varovane oddelke po Zakonu o duševnem zdravju - 10 točk,

Podrobnejše merilo:

* če zagotovi varovani oddelek za 12 oseb, ki ustreza pogojem Pravilnika o kadrovskih, tehničnih in prostorskih pogojih za izvajanje nalog na področju duševnega zdravja za izvajalce institucionalnega varstva ter centre za socialno delo ter o postopku njihove verifikacije in pridobi verifikacijo varovanega oddelka - 10 točk.

1. zagotavljali izvajanje koncesije v obsegu najmanj 1/3 enoposteljnih sob glede na skupno število zaprošenih mest - 5 točk,
2. zagotavljali program za stanovalce z demenco in sorodnimi stanji - do 10 točk,

Podrobnejše merilo:

* 20% od skupnega števila zaprošenih mest - 2 točki,
* 30% od skupnega števila zaprošenih mest - 5 točk,
* 40% od skupnega števila zaprošenih mest - 7 točk,
* 50% ali več % od skupnega števila zaprošenih mest - 10 točk,

1. izkazovali organizacijo bivanja na lokaciji z manjšim številom mest (za uporabnike) od 150 - do 10 točk,

Podrobnejšo merilo:

izkazovanje organizacije bivanja na lokaciji (za uporabnike):

* do vključno 120 mest - 10 točk,
* do vključno 150 mest - 5 točk,
* 151 in več mest - 0 točk.

Po tem merilu se v skupno število mest na lokaciji, poleg števila zaprošenih mest po tem Javnem razpisu, štejejo tudi morebitna obstoječa mesta za uporabnike storitve institucionalnega varstva, ki se že nahajajo na isti lokaciji kot zaprošena mesta po tem Javnem razpisu (v objektu s skupnih vhodom ali v samostojnem objektu z ločenim vhodom).

1. **Cena storitve** se oceni z največ 10 točkami, pri čemer največ točk dobijo ponudniki s ceno, ki je nižja od cene oskrbe I v letu 2021, ki znaša **25,42 EUR** na oskrbni dan oz. povprečne cene oskrbe IV, ki znaša **38,13 EUR** na oskrbni dan, skladno s kriteriji za točkovanje, ki so razvidni v spodnjih tabelah. Dobljene točke za ceno oskrbe I in oskrbe IV se seštevajo. Če ima izvajalec v prijavi glede na načrtovano strukturo uporabnikov oz. vsebino storitve določeno samo ceno oskrbe I oz. samo ceno oskrbe IV, se ceno točkuje tako, da se dobljene točke podvoji.

Podrobnejše merilo:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **Cena oskrbe I**  **(na oskrbni dan v EUR)** | | **Točke** | | **Od** | **Do** | | Manj kot 24,22 | | 5 | | 24,22 | 25,42 | 4 | | 25,43 | 28,22 | 3 | | 28,23 | 31,32 | 2 | | 31,33 | 34,77 | 1 | | Več kot 34,77 | | 0 | | |  |  |  | | --- | --- | --- | | **Cena oskrbe IV**  **(na oskrbni dan v EUR)** | | **Točke** | | **Od** | **Do** | | Manj kot 36,32 | | 5 | | 36,32 | 38,13 | 4 | | 38,14 | 41,56 | 3 | | 41,57 | 45,30 | 2 | | 45,31 | 49,38 | 1 | | Več kot 49,38 | | 0 | |